คับผมมีตุ่มขึ้นตามหน้าหลังเเขนเเละเท้าต่อมากลายเป็นตุ่มน้ำใส พอเเตกก้กลายเป็นเสก็ด อยากรู้ว่าผมเป็นอะไร แล้วรักษายังไงคับบ
สวัสดีค่ะ การวินิจฉัยที่เป็นไปได้-งูสวัด เป็นตุ่มน้ำใส ปวดแสบปวดร้อน แตกออกเป็นสะเก็ด แต่มักไม่เป็นหลายๆบริเวณพร้อมกัน-ตุ่มน้ำใสจากผิวหนังอักเสบเฉียบพลัน อาจมีอาการคันร่วมด้วย-อีสุกอีใส เป็นตุ่มน้ำใส แต่มักเป็นทั้งตัว-แผลจากการถูกแมลงกัดเช่นแมลงก้นกระดกแนะนำถ้าตอนนี้แผลยังมีการติดเชื้อเช่นแดงมาก ปวด บวม มีหนองไหล มีไข้ ควรไปพบแพทย์เพื่อให้ได้การวินิจฉัยและรับยาฆ่าเชื้อถ้าจำเป็น แต่ถ้าแผลตกสะเก็ดแล้วไม่เจ็บปวดอะไร ไม่แดงแล้ว อาจสังเกตอาการต่อไปได้ว่าแผลจะหายเองได้หรือเปล่าการดูแลตัวเองเบื้องต้น ไม่ไปแกะเกาแผลหรือสะเก็ด ใช้น้ำเปล่าสะอาดล้างได้ ไม่นำสบู่ไปถูโดยตรง ระวังแผลไปโดนกับสิ่งสกปรก ใส่เสื้อผ้าที่ไม่รัดหรืออับชื้น ถ้าแผลตกสะเก็ดแห้งไปแล้ว ไม่จำเป็นต้องทายาอะไรเพิ่มค่ะ ยกเว้นมีแผลใหม่ที่คงต้องให้ได้การวินิจฉัยก่อนจึงจะเลือกทายาได้ถูกค่ะ